ddrg/super_eurlex huggingface dataset:
Oficiālais Vēstnesis L 273 , 05/11/1993 Lpp. 0006 - 0006

Speciālizdevums somu valodā: Nodaļa 3 Sējums 53 Lpp. 0134

Speciālizdevums zviedru valodā: Nodaļa 3 Sējums 53 Lpp. 0134



Komisijas Regula (EK) Nr. 3048/93 (1993. gada 4. novembris), ar kuru groza Regulu (EEK) Nr. 675/88, ar ko paredz sīki izstrādātus noteikumus par atbalstu par dažu rīsu šķirņu ražošanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1544/93 [2], un jo īpaši tās 8.a panta 5. punktu, tā kā Regulā (EEK) Nr. 675/88 [3] ir paredzēti sīki izstrādāti noteikumi par to, kā tiek īstenots atbalsts par konkrētu rīsu šķirņu ražošanu; tā kā, lai nodrošinātu to, ka shēma darbojas efektīvi, ir jāizveido uzraudzības pasākumi, kas garantē, ka atbalstu piešķir tikai par atbilstīgiem produktiem un platībām; tā kā tas, ka pretendents zaudē tiesības uz atbalstu par visām platībām, attiecībā uz ko ir sniegtas nepareizas ziņas, ir pārmērīgs sods; tā kā tādēļ jāgroza Regula (EEK) Nr. 675/88; tā kā grozītie noteikumi piemērojami pieteikumiem attiecībā uz rīsu, kas iestādīts 1992./1993. tirdzniecības gadā 1993. gada ražai; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 675/88 5. pantu aizstāj ar šādu pantu: "5. pants 1. Ja pārbaudē konstatē, ka faktiskā platība ir lielāka, nekā deklarēts atbalsta pieteikumā, tad deklarēto platību izmanto atbalsta aprēķināšanai. 2. Ja konstatē, ka faktiskā platība ir mazāka, nekā deklarēts pieteikumā, tad faktiski noteikto platību izmanto atbalsta aprēķināšanai. Tomēr, izņemot force majeure gadījumus, faktiski noteikto platību samazina: - divkāršā starpības apmērā, ja tā pārsniedz 2 % vai divus hektārus, bet nav lielāka par 10 % no noteiktās platības, - par 30 %, ja konstatētā starpība ir lielāka par 10 %, bet nav lielāka par 20 % no noteiktās platības. Ja starpība ir lielāka par 20 % no noteiktās platības vai nepatiesas ziņas ir sniegtas tīši vai nopietnas neuzmanības dēļ, tad atbalstu nepiešķir. Šo punktu piemēro, neskarot papildu sodus, ko paredz valstu tiesību akti." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 30. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 4. novembrī Komisijas vārdā — Komisijas loceklis René Steichen [1] OV L 166, 25.6.1976., 1. lpp. [2] OV L 154, 25.6.1993., 5. lpp. [3] OV L 70, 16.3.1988., 12. lpp. --------------------------------------------------
Oficiālais Vēstnesis L 197 , 30/07/1994 Lpp. 0001 - 0002

Speciālizdevums somu valodā: Nodaļa 13 Sējums 26 Lpp. 0196

Speciālizdevums zviedru valodā: Nodaļa 13 Sējums 26 Lpp. 0196



Padomes Regula (EK) Nr. 1866/94 (1994. gada 27. jūlijs), ar ko groza Regulu (EEK) Nr. 1766/92 par labības tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un it īpaši tā 42. un 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Padomes Regulā (EEK) Nr. 1766/92 [4] paredzēta kompensācijas maksājumu sistēma tiem audzētājiem, kas audzē kartupeļus cietes ražošanai; tā kā, lai kontrolētu cietes ražošanu, šādu kompensācijas maksājumu piešķiršanai vajadzētu būt atkarīgai no audzēšanas līguma uzrādīšanas; tā kā Regula (EEK) Nr. 1766/92 paredz arī pielāgošanas pasākumus, ko atkarībā no situācijas pasaules tirgū piemēro attiecībā uz iepriekš noteiktu ievedmuitu un iepriekš noteiktu kompensāciju; tā kā, lai atvieglotu šādu pasākumu pārvaldību, kā arī nevainojamas vadības interesēs, noteikumi, kas regulē piemaksu un korektīvo summu noteikšanu, kas rodas no šo pasākumu piemērošanas, ir jāliberalizē; tā kā turklāt tad, kad tika pieņemta Regula (EEK) Nr. 1766/92, iesals tika pārcelts no 1. panta 1. punkta d) apakšpunktā minētās produktu grupas uz to grupu, kas minēta tā paša punkta c) apakšpunktā; tā kā iepriekšminētās regulas A pielikums ir attiecīgi jāgroza, IR PIEŅĒMUSI ŠO REGULU. 1. pants Ar šo Regulu (EEK) Nr. 1766/92 groza šādi. 1. Šādu apakšpunktu pievieno 8. panta 2. punktam: "Neskarot pirmās daļas noteikumus, kompensācijas maksājumi tiks maksāti tikai par to kartupeļu daudzumu, kas ietverts līgumā starp kartupeļu audzētāju un cietes ražotāju." 2. Ar šādu tekstu aizvieto 12. panta 2. punkta pēdējo teikumu: "Šajā gadījumā ievedmuitai pievieno piemaksu." 3. Ar šādu tekstu aizvieto 13. panta 4. punkta otro daļu: "Var noteikt korektīvo summu. To piemēro iepriekš noteiktām kompensācijām. Korektīvo summu nosaka saskaņā ar kārtību, kas noteikta 23. pantā. Tomēr, vajadzības gadījumā Komisija var mainīt korektīvo summu." 4. A pielikumā svītro KN kodu Nr. 1107 (iesals, grauzdēts vai negrauzdēts). 2. pants Šī regula stājas spēkā 1994. gada 1. augustā. To piemēro no 1994. gada 1. augusta. Tomēr 1. panta 4. punktu piemēro no 1993. 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 27. jūlijā Padomes vārdā — priekšsēdētājs Th. Waigel [1] OV C 83, 19.3.1994., 1. lpp. [2] OV C 128, 9.5.1994. [3] OV C 148, 30.5.1994., 49. lpp. [4] OV L 181, 1.7.1992., 21. lpp. Regulā grozījumi izdarīti ar Komisijas Regulu (EEK) Nr. 2193/93 (OV L 196, 5.8.1993., 22. lpp.). --------------------------------------------------
Oficiālais Vēstnesis L 296 , 09/12/1995 Lpp. 0005 - 0007



Komisijas Regula (EK) Nr. 2840/95 (1995. gada 8. decembris), ar kuru groza Regulu (EK) Nr. 1371/95, ar ko paredz sīki izstrādātus noteikumus eksporta licenču sistēmas īstenošanai olu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un ar Regulu (EK) Nr. 3290/94 [2], un jo īpaši tās 3. panta 2. punktu un 8. panta 13. punktu, tā kā Komisijas Regulā (EK) Nr. 1371/95 [3], kas grozīta ar Regulu (EK) Nr. 2522/95 [4], ir paredzēti sīki izstrādāti noteikumi eksporta licenču sistēmas īstenošanai olu nozarē; tā kā, lai garantētu eksportētājiem vienlīdzīgu piekļuvi eksporta licencēm, ja pieteikumu iesniegšanas laika posmā, kas ilgst no trešdienas līdz piektdienai, dalībvalsts kompetentajām iestādēm ir brīvdienas, šis laika posms ir jāpagarina par vienu dienu; tā kā, lai ņemtu vērā eksporta kompensāciju izmainīto lielumu, būtu jāprecizē drošības naudas apjomi; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1371/95 groza šādi: 1. Regulas 3. panta 1. punktam pievieno šādu daļu: "Tomēr, ja minētās trīs dienas dalībvalsts kompetentajām iestādēm ir brīvdienas, tad attiecīgajā dalībvalstī pieteikumus var iesniegt pirmdienā, kas seko minētajam laika posmam."; 2. Regulas 4. panta 2. punkta pirmajā teikumā vārdu "nedēļa" aizstāj ar "laika posms". 3. Regulas 7. panta 1. punkta ievaddaļu aizstāj ar šādu: "1. Dalībvalstis pa faksu ziņo Komisijai katru pirmdienu līdz plkst. 13.00 vai, ja piemēro 3. panta 1. punkta otro daļu, no plkst. 13.00 attiecībā uz iepriekšējo laika posmu:"; 4. Regulas I un IV pielikumu aizstāj ar šīs regulas I un II pielikumu. 5. Regulas II pielikumā svītro vārdus "no trešdienas… līdz piektdienai…". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 8. decembrī Komisijas vārdā — Komisijas loceklis Franz Fischler [1] OV L 282, 1.11.1975., 49. lpp. [2] OV L 349, 31.12.1994., 105. lpp. [3] OV L 133, 17.6.1995., 16. lpp. [4] OV L 28, 28.10.1995., 39. lpp. -------------------------------------------------- I PIELIKUMS " I PIELIKUMS Produkta kods pēc lauksaimniecības produktu nomenklatūras eksporta kompensācijām | Kategorija | Drošības naudas likme (EUR par 100 kg tīrsvara) | 0407 00 11 000 | 1 | — | 0407 00 19 000 | 2 | — | 0407 00 30 000 | 3 | 6040 | 0408 11 80 100 | 4 | 27 | 0408 19 81 100 0408 19 89 100 | 5 | 12 | 0408 91 80 100 | 6 | 20 | 0408 99 80 100 | 7 | 5 | " -------------------------------------------------- II PIELIKUMS " IV PIELIKUMS Krievija Kuveita Bahreina Katara Omāna Apvienotie Arābu Emirāti Jemenas Republika Honkonga Dienvidkoreja Japāna Malaizija Taizeme Taivāna " --------------------------------------------------
Oficiālais Vēstnesis L 280 , 23/11/1995 Lpp. 0024 - 0024



Komisijas Regula (EK) Nr. 2700/95 (1995. gada 22. novembris), ar kuru labo Regulu (EK) Nr. 1802/95, ar ko groza regulas, kuras līdz 1995. gada 1. februārim piena un piena produktu tirgū noteica dažas cenas un summas, kuru vērtību izteica Eiropas valūtas vienībās pēc tam, kad atcēla korekcijas koeficientu lauksaimniecības pārrēķinu likmei EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1538/95 [2], un jo īpaši tās 5.c panta 7. punktu, tā kā Komisijas Regulas (EK) Nr. 1802/95 [3] pielikumā būtu jāizlabo viena kļūda; tā kā šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1802/95 pielikumā pēc Regulas (EEK) Nr. 1158/91 un pirms Regulas (EEK) Nr. 3378/91 iekļauj šādu rindu: "(ECU) | 1 | 2 | 3 | 4 | 5 | Regula | Atsauces | Iepriekšējā summa - ar pārrēķinu | Jaunā summa - bez pārrēķina | Jaunā summa, kas piemērojama no 1995. gada 1. septembra | (EEK) Nr. 1637/91 | 2. panta 5. punkts | 10 | 12,08 | 12,08" | 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro summām, kas pārrēķinātas vietējā valūtā no 1995./96. tirdzniecības gada. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 22. novembrī Komisijas vārdā — Komisijas loceklis Franz Fischler [1] OV L 148, 28.6.1968., 13. lpp. [2] OV L 148, 30.6.1995., 17. lpp. [3] OV L 174, 26.7.1995., 27. lpp. --------------------------------------------------
Official Journal L 127 , 25/05/1996 P. 0004 - 0004



KOMISIJAS REGULA (EK) Nr. 931/96 (1996. gada 24. maijs), ar ko groza Regulu (EK) Nr. 834/96, ar kuru atkāpjas no Regulas (EEK) Nr. 2456/93, ar ko paredz sīki izstrādātus noteikumus par to, kā piemērot Padomes Regulu (EEK) Nr. 805/68 attiecībā uz valsts intervenci EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju 1, kurā jaunākie grozījumi izdarīti ar Komisijas Regulu (EK) Nr. 2417/95 2, un jo īpaši tās 6. panta 7. punktu un 22.a panta 3. punktu, tā kā Komisijas Regula (EK) Nr. 834/96 3 paredz īpašus noteikumus attiecībā uz tiem diviem konkursiem, kas izsludināti 1996. gada maijā; tā kā, ņemot vērā daudzumus, kas piešķirti attiecībā pret pirmajiem no šiem konkursiem, un vajadzību veikt efektīvu tirgus atbalstīšanu, jāpalielina maksimālais daudzums, kuru drīkst iepirkt saskaņā ar šiem diviem konkursiem; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 834/96 1. panta 5. punktā skaitli "50 000" aizstāj ar skaitli "65 000". 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 24. maijā Komisijas vārdā Komisijas loceklis Franz FISCHLER 1 OV L 148, 28.6.1968., 24. lpp. 2 OV L 248, 14.10.1995., 39. lpp. 3 OV L 112, 7.5.1996., 15. lpp.
Oficiālais Vēstnesis L 054 , 05/03/1996 Lpp. 0022 - 0023



Komisijas Regula (EK) Nr. 396/96 (1996. gada 4. marts), ar ko groza Regulu (EK) Nr. 2019/94 par kukurūzas cietes ražošanas blakusproduktu importu no Amerikas Savienotajām Valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizācij [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 9. panta 2. punktu, tā kā ar Komisijas 1996. gada 26. februāra Regulu (EK) Nr. 344/96, ar ko groza Padomes Regulu (EEK) Nr. 2658/87 par tarifu un statistikas nomenklatūru un kopējo muitas tarifu [3], 23. nodaļā pievieno papildu piezīmi, ar ko apraksta konkrētus maisījumus, par kuru importu Kopienā nav jāmaksā muitas nodoklis; tā kā šim nolūkam pozīcijā 2309 izveidoja īpašu apakšpozīciju; tā kā ar Komisijas Regulu (EK) Nr. 2019/94 [4] paredz īpašus noteikumus, lai garantētu, ka importētā produkcija atbilst muitas kodeksam, par kuru notikusi vienošanās; tā kā attiecīgā produkcija tagad atbilst jaunajai apakšpozīcijai, kas ieviesta ar Regulu (EK) Nr. 344/96; tā kā tāpēc jāgroza Regula (EK) Nr. 2019/94; tā kā ar šo grozījumu nekādi nedrīkst mazināt pirms šīs regulas stāšanās spēkā izsniegto licenču atbilstību attiecībā uz produkcijas aprakstu; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2019/94 groza šādi: 1. Regulas 1. panta 1. punktā un 2. pantā minēto KN kodu "23031019" aizstāj ar "23099020". 2. Regulas pielikumā Amerikas ražotāju apvienības izsniegto "atbilstības sertifikātu" aizstāj ar šīs regulas pielikumā pievienoto dokumentu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 1994. gada 8. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 4. martā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 179, 29.7.1995., 1. lpp. [3] OV L 49, 28.2.1996., 1. lpp. [4] OV L 203, 6.8.1994., 5. lpp. -------------------------------------------------- PIELIKUMS +++++ TIFF +++++ --------------------------------------------------
Oficiālais Vēstnesis L 319 , 21/11/1997 Lpp. 0008 - 0009



Komisijas Regula (EK) Nr. 2301/97 (1997. gada 20. novembris) par konkrētu nosaukumu iekļaušanu "Īpaša rakstura sertifikātu reģistrā", kas paredzēts Padomes Regulā (EEK) Nr. 2082/92 par īpaša rakstura sertifikātiem lauksaimniecības produktiem un pārtikai (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikai [1], un jo īpaši tās 9. panta 1. punktu, tā kā saskaņā ar Regulas (EEK) Nr. 2082/92 7. pantu dalībvalstis ir nosūtījušas Komisijai pieteikumus par to, lai konkrētus nosaukumus reģistrētu kā īpaša rakstura sertifikātus; tā kā šādi reģistrētiem nosaukumiem var izmantot tiem rezervēto īpašo piezīmi "garantētas tradicionālās īpatnības"; tā kā sakarā ar konkrēto nosaukumu publicēšanu Eiropas Kopienu Oficiālajā Vēstnesī [2] Komisija nav saņēmusi nekādus iebildumus saskaņā ar minētās regulas 9. pantu; tā kā tādēļ šos nosaukumus attiecīgi var ierakstīt "Īpaša rakstura sertifikātu reģistrā" un tādēļ aizsargāt Kopienā kā garantētas tradicionālās īpatnības, IR PIEŅĒMUSI ŠO REGULU. 1. pants Ar šo nosaukumus, kas minēti šīs regulas pielikumā, iekļauj "Īpaša rakstura sertifikātu reģistrā", kā paredzēts Regulas (EEK) Nr. 2082/92 9. panta 1. punktā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 20. novembrī Komisijas vārdā — Komisijas loceklis Franz Fischler [1] OV L 208, 24.7.1992., 9. lpp. [2] OV C 21, 21.1.1997., 5. lpp. -------------------------------------------------- PIELIKUMS - Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek (Regulas (EEK) Nr. 2082/92 13. panta 1. punkts), - Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek (Regulas (EEK) Nr. 2082/92 13. panta 1. punkts), - Faro (Regulas (EEK) Nr. 2082/92 13. panta 1. punkts). --------------------------------------------------
Oficiālais Vēstnesis L 067 , 07/03/1997 Lpp. 0001 - 0001



Padomes Regula (EK) Nr. 434/97 (1997. gada 3. marts), ar kuru groza Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regulā (EEK) Nr. 2377/90 [4] ir paredzēts pakāpeniski izvērtēt vielas, kuru izmantošana bija atļauta dienā, kad stājās spēkā minētā regula, un tā kā tās 14. pantā ir noteikts, ka no 1997. gada 1. janvāra "Kopienā ir aizliegts produktīvajiem dzīvniekiem lietot veterinārās zāles, kas satur I, II vai III pielikumā neminētas farmakoloģiski aktīvas vielas"; tā kā, lai varētu minēto Kopienas procedūru turpināt uz drošiem zinātniskiem pamatiem un neliegtu veterinārajiem ķirurgiem un izmantotājiem izmantot vielas, kas vajadzīgas dzīvnieku veselības aizsardzībai, minētais termiņš būtu jāpagarina vielām, par kurām Komisijai vai Eiropas Zāļu novērtēšanas aģentūrai līdz 1996. gada 1. janvārim iesniegti dokumentēti pieteikumi maksimāli pieļaujamo atlieku daudzumu noteikšanai, ar atšķirīgu termiņa pagarinājuma atkarībā no vielas īpašībām, IR PIEŅĒMUSI ŠO REGULU. 1. pants Regulas (EEK) Nr. 2377/90 14. pantam pievieno šādas daļas: "Tomēr iepriekšējā daļā minēto dienu atliek vielām, kuru izmantošana bija atļauta dienā, kad stājās spēkā šī regula, un attiecībā uz kurām Komisijai vai Eiropas Zāļu novērtēšanas aģentūrai līdz 1996. gada 1. janvārim bija iesniegti dokumentēti pieteikumi maksimāli pieļaujamo atlieku daudzumu noteikšanai: - līdz 1998. gada 1. janvārim attiecībā uz produktiem, kas atvasināti no pirazolidona, nitroimidazoliem, arsanilskābes un fenilbutazona, un - līdz 2000. gada 1. janvārim attiecībā uz citām vielām. Aģentūra publicē minēto vielu sarakstu līdz 1997. gada 7. jūnijam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1997. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 3. martā Padomes vārdā — priekšsēdētājs M. De Boer [1] OV C 381, 17.12.1996., 9. lpp. [2] Atzinums sniegts 1997. gada 20. februārī (Oficiālajā Vēstnesī vēl nav publicēts). [3] Atzinums sniegts 1997. gada 27. februārī (Oficiālajā Vēstnesī vēl nav publicēts). [4] OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 17/97 (OV L 5, 9.1.1997., 12. lpp.). --------------------------------------------------
Oficiālais Vēstnesis L 088 , 24/03/1998 Lpp. 0007 - 0007



Padomes Regula (EK) Nr. 649/98 (1998. gada 23. marts), kas groza Padomes Regulas (EEK) Nr. 2309/93 pielikumu (Dokuments attiecas uz EEZ) EIROPAS SAVIENĪBAS KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1993. gada 22. jūlija Regulu (EEK) Nr. 2309/93, ar ko nosaka kārtību, kā Kopienā apstiprina un pārrauga zāles, kas domātas lietošanai cilvēkiem un veterinārijā, kā arī nodibina Eiropas Zāļu novērtēšanas aģentūru [1], un jo īpaši tās 3. panta 5. punktu, tā kā dzīvnieku veselības aizsardzībai un ņemot vērā veterināro zāļu tirgus īpašo raksturu, būtu jāiedrošina farmācijas kompānijas tā, lai tirgū pēc iespējas ātrāk nonāktu jaunas un/vai novatoriskas veterinārās zāles; tā kā farmācijas kompānijām ir saistošas nozīmīgas prasības zāļu attīstībai, kas, inter alia, attiecas uz klīniskajiem un toksikoloģiskajiem pētījumiem; tā kā šīs svarīgās prasības atšķiras atkarībā no tā, vai zāles ir domātas mājdzīvniekiem, cilvēku uztura ražošanai izmantotajiem dzīvniekiem vai abu kategoriju dzīvniekiem; tā kā jaunas un novatoriskas veterinārās zāles būtu jāpakļauj saskaņotai un efektīvai uzraudzībai farmakoloģiskās uzraudzības formā; tā kā tādējādi ir vēlams uzticēt atsevišķu zāļu pārraudzību vienotai nacionālajai vai Kopienas iestādei neatkarīgi no simptomiem un mērķa sugām; tā kā ir nepieciešams uzlabot arī veterinārā tirgus pārredzamību un atvieglot pieeju šim tirgum, piedāvājot farmācijas kompānijām nacionālo vai Kopienas atļauju vienotas formas konkrētajām jaunajām un/vai novatoriskajām zālēm, neatkarīgi no šī produkta mērķa sugām; tā kā tādējādi Eiropas Zāļu novērtēšanas aģentūrai ir jāspēj pēc kompānijas prasības novērtēt jebkuras veterinārās zāles, kas satur jaunu aktīvu vielu, kura šīs regulas spēkā stāšanās dienā nebija atļauta lietošanai dzīvniekiem nevienā no dalībvalstīm; tā kā šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2309/93 pielikuma B daļas pēdējo atkāpi aizstāj ar šādu tekstu: "Veterinārās zāles, kas satur jaunu aktīvu vielu, kura šīs regulas spēkā stāšanās dienā nebija atļauta lietošanai dzīvniekiem nevienā no dalībvalstīm" . 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 23. martā Padomes vārdā – Komisijas loceklis Martin bangemann [1] OV L 214, 24.8.1993., 1. lpp. --------------------------------------------------
Oficiālais Vēstnesis L 187 , 01/07/1998 Lpp. 0054 - 0055



Komisijas Regula (EK) Nr. 1400/98 (1998. gada 30. jūnijs), ar kuru groza Regulu (EEK) Nr. 2235/92, ar ko paredz sīki izstrādātus noteikumus atbalsta piemērošanai attiecībā uz svaiga piena produktu patēriņu Kanāriju salās EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem Kanāriju salām attiecībā uz konkrētiem lauksaimniecības produktiem [1], kurā jaunākie grozījumi izdarīti ar Regulu (EK) Nr. 2348/96 [2], un jo īpaši tās 11. pantu, tā kā 1. pantā Komisijas Regulā (EEK) Nr. 2235/92 [3], kurā jaunākie grozījumi izdarīti ar Regulu (EK) Nr. 1802/95 [4], paredzēta atbalsta piešķiršana attiecībā uz Kanāriju salās ražotu svaiga govs piena produktu lietošanu pārtikā, ievērojot patēriņa prasības šajās salās; tā kā, ņemot vērā vietējos paradumus vairāk patērēt vājpiena produktus un ievērojot Spānijas iestāžu lūgumu, Regulas (EEK) Nr. 2235/92 pielikumā uzskaitīto svaiga piena produktu saraksts būtu jāgroza; tā kā šajā regulā paredzētie pasākumi ir saskaņā ar Piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2235/92 pielikumu ar šo aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 30. jūnijā Komisijas vārdā — Komisijas loceklis Franz Fischler [1] OV L 173, 27.6.1992., 13. lpp. [2] OV L 320, 11.12.1996., 1. lpp. [3] OV L 218, 1.8.1992., 105. lpp. [4] OV L 174, 26.7.1995., 27. lpp. -------------------------------------------------- PIELIKUMS " PIELIKUMS To produktu saraksts, par kuriem ir tiesības pretendēt uz Regulas (EEK) Nr. 1601/92 11. panta 1. punktā minēto Kopienas atbalstu: 1. Dzeramais piens; 2. Krējums; 3. Jogurts; 4. Svaigais siers, kura tauku saturs sausnā ir vismaz 40 %. " --------------------------------------------------